Irena Grden rođena je u Zaboku, a živi u Gornjoj Stubici. Već u osnovnoj školi pokazuje veliki angažman i interes za razna područja djelovanja. Sa svega 16 godina osniva svoj prvi glazbeni sastav u kojem je glavni vokal. Nakon godinu dana postaje aktivna članica narodno-zabavnog sastava «Složni brati» u kojem djeluje cijelo desetljeće, sve do 2007. kada s pjesmom «Deklica» započinje solo karijeru. 2018 godine obilježila je svojih 10-godina glazbenoga rada i pjevanja. Danas djeluje kao solo pjevačica na području Zagorja , surađuje sa nizom bendova i solistima, te kao autor tekstova i glazbe. Posebnu pozornost posvećuje njegovanju kajkavskog dijalekta putem glazbe, tekstova i fotografije. Irenu smo ugostili u emisiji “Deset za deset” ove nedjelje s početkom u 14 sati urednika i voditelja Borisa Pavlekovića.